Publication: Magyar Közlöny
Issue: MK-2000-84 (Year: 2000, Number: 84)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 472

1. Nyelvművelés és beszédtechnika 1.1. A helyesírás szabályainak alkalmazása — Ismerje és tudatosan alkalmazza a magyar helyesírás szabályrendszerét, normáit, logikáját, mindennemű írásbeli munkájában. 1.2. Nyelvhelyesség alkalmazása — Ismerje és alkalmazza a mai köznyelv nyelvhelyességi normarendszerét, és ezt mind írásbeli, mind szóbeli megnyilatkozásaiban érvényesítse is. 1.3. Beszédtechnika, beszédművelés szabályainak érvényesítése — Gondolatait világosan, érthetően formálja meg és egy szöveget kifejező módon, pontosan közvetítsen. — Helyes hangsúly, hangerő, beszédtempó. — Beszédhibák leküzdése (hadarás, motyogás, selypítés). — Nyelvi magatartás követelményei (köszönés, megszólítás, tegezés és magázás). — Non-verbális elemek szerepe a közlésben.

Source: https://magyarkozlony.hu/hivatalos-lapok/50c931f7f01c292207684313ae9cd71acfdbc0fa/dokumentumok/52a06ada17acaaef79e9e7387e341561f1b64230/letoltes